ПРОТОКОЛ № 22
от заседание на комисия „Дисциплинарна дейност и взаимодействие с ИВСС“ към Прокурорската колегия на Висшия съдебен съвет, 
проведено на 29 ноември 2022 г.
Днес, 29 ноември 2022 г., вторник от 10:30 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към Прокурорската колегия на ВСС в състав:
ПРЕДСЕДАТЕЛ:	СВЕТЛАНА БОШНАКОВА
ЧЛЕНОВЕ: 	ПЛАМЕН НАЙДЕНОВ
ЙОРДАН СТОЕВ 
	ЕВГЕНИ ИВАНОВ
	Отсъства: Георги Кузманов 
От администрацията на ВСС: 
Жулиета Урумова – главен експерт – юрисконсулт в отдел „Дисциплинарни производства“, в дирекция „Правна“ – АВСС;

Заседанието протече при следния дневен ред:

1. Определение № 9843/03.11.2022 г., постановено по адм. дело № 9617/2022 г. по описа на Върховен административен съд – Шесто отделение, с което е отменено решение по т. 2 от протокол № 31 от заседание на прокурорската колегия на Висшия съдебен съвет, проведено на 14.09.2022 г., с което е отказано образуването на дисциплинарно производство срещу Румяна Димитрова Желева – прокурор в Окръжна прокуратура - Добрич (влязло в сила на 16.11.2022 г.)

2. Писмо с рег. индекс № ВСС-13095/15.11.2022 г. относно Заповед № РД-08-691/12.09.2022 г. на административния ръководител – военно-окръжен прокурор на ВОП-София, с която на основание чл. 327, ал. 1 от ЗСВ, е обърнато внимание на Добрин Огнянов Маринов – военен следовател във Военно-следствен участък – Велико Търново на Военно-окръжна прокуратура – София.

3. Предоставяне на информация от страна на Република България във връзка с подготовката на четвъртия годишен Доклад за върховенството на правото в Европейския съюз за 2023 г. по писмо рег. индекс № № ВСС-16121/17.11.2022 г. по описа на ВСС от Министерство на правосъдието.

4. Извлечение от протокол № 44 от заседание на комисия „Бюджет и финанси“ на ВСС, проведено на 16.11.2022 г., относно извършване на корекции за 2022 г. по бюджетите на органи на съдебната власт във връзка с наближаващия край на финансовата 2022 г.

По внесената допълнителна точка и на основание последвалите разисквания по дневния ред,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
Включва в дневния ред следната допълнителна точка:

5. Решение № 10794 от 25.11.2022 г. на Върховния административен съд – Петчленен състав, по адм. дело № 4884/2022 г.

По дневния ред:
1. ОТНОСНО: Определение № 9843/03.11.2022 г., постановено по адм. дело № 9617/2022 г. по описа на Върховен административен съд – Шесто отделение, с което е отменено решение по т. 2 от протокол № 31 от заседание на прокурорската колегия на Висшия съдебен съвет, проведено на 14.09.2022 г., с което е отказано образуването на дисциплинарно производство срещу Румяна Димитрова Желева – прокурор в Окръжна прокуратура - Добрич (влязло в сила на 16.11.2022 г.)
След разисквания и проведеното гласуване

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
1.1. Внася определение № 9843/03.11.2022 г. постановено по адм.д.№ 9617/2022 г. по описа на ВАС на заседание на прокурорската колегия на ВСС за сведение.

1.2. Предлага на прокурорската колегия на ВСС  на основание чл. 316, ал. 1 от Закона за съдебната власт, да образува дисциплинарно производство за налагане на дисциплинарно наказание на Румяна Димитрова Желева – прокурор в Окръжна прокуратура – Добрич.

1.3. Предлага на прокурорската колегия на ВСС, на основание чл. 316, ал. 3 от Закона за съдебната власт, да избере чрез жребий дисциплинарен състав и председател на състава, който да е и докладчик.

2. ОТНОСНО: Писмо с рег. индекс № ВСС-13095/15.11.2022 г. относно Заповед № РД-08-691/12.09.2022 г. на административния ръководител – военно-окръжен прокурор на ВОП-София, с която на основание чл. 327, ал. 1 от ЗСВ, е обърнато внимание на Добрин Огнянов Маринов – военен следовател във Военно-следствен участък – Велико Търново на Военно-окръжна прокуратура – София.
След разисквания и проведеното гласуване

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
2.1. Предлага на прокурорската колегия на Висшия съдебен съвет да приеме за сведение Заповед № РД-08-691/12.09.2022 г. на административния ръководител – военно-окръжен прокурор на ВОП-София, с която на основание чл. 327, ал. 1 от ЗСВ, е обърнато внимание на Добрин Огнянов Маринов – военен следовател във Военно-следствен участък – Велико Търново на Военно-окръжна прокуратура – София и същата, на основание  чл. 327, ал. 3 ЗСВ, ведно с решението на прокурорската колегия, да се приложат към кадровото дело на следователя.

3. ОТНОСНО: Предоставяне на информация от страна на Република България във връзка с подготовката на четвъртия годишен Доклад за върховенството на правото в Европейския съюз за 2023 г. по писмо рег. индекс № ВСС-16121/17.11.2022 г. по описа на ВСС от Министерство на правосъдието.
След разисквания и проведеното гласуване

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
3.1. Приема за сведение писмо рег. индекс № ВСС-16121/17.11.2022 г. по описа на ВСС от Министерство на правосъдието, във връзка с постъпило от Европейската комисия, искане за предоставяне на писмен принос към изготвянето на главата за Република България от четвъртия годишен Доклад за върховенството на правото в Европейския съюз за 2023 г.

3.2. Да се уведоми дирекция „Международна дейност и протокол“ – АВСС, за решението на Комисията по т. 3.1., ведно с мотивите към него.

4. ОТНОСНО: Извлечение от протокол № 44 от заседание на комисия „Бюджет и финанси“ на ВСС, проведено на 16.11.2022 г., относно извършване на корекции за 2022 г. по бюджетите на органи на съдебната власт във връзка с наближаващия край на финансовата 2022 г.
След разисквания и проведеното гласуване

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
4.1. Приема за сведение извлечение от протокол № 44 от заседание на комисия „Бюджет и финанси“ на ВСС, проведено на 16.11.2022 г., относно извършване на корекции за 2022 г. по бюджетите на органи на съдебната власт във връзка с наближаващия край на финансовата 2022 г.

5. ОТНОСНО: Решение № 10794 от 25.11.2022 г. на Върховния административен съд – Петчленен състав, по адм. дело № 4884/2022 г.
След разисквания и проведеното гласуване

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
5.1. Приема за сведение Решение № 10794 от 25.11.2022 г. на Върховния административен съд – Петчленен състав, II колегия, по адм. дело № 4884/2022 г. (влязло в сила на 25.11.2022 г.) , с което е оставено в сила решение № 2254 от 10.03.2022 г., постановено по адм. дело № 12427/2021 г. по описа на Върховния административен съд, Шесто отделение, с което е отменено решението по т. 16.1 от протокол № 38 от 10.11.2021 г. от заседанието на Прокурорската колегия на Висшия съдебен съвет, с което на основание чл. 314, ал. 4 от ЗСВ, е потвърдено наложеното със заповед № 962/23.09.2021 г. на административния ръководител на Окръжна прокуратура – Варна дисциплинарно наказание по чл. 308, ал. 1, т. 1 от ЗСВ - „забележка“ на Стоян Загоров – прокурор в Окръжна прокуратура - Варна.

5.2. Предлага на прокурорската колегия на Висшия съдебен съвет да приеме за сведение Решение № 10794 от 25.11.2022 г. на Върховния административен съд – Петчленен състав, II колегия, по адм. дело № 4884/2022 г. (влязло в сила на 25.11.2022 г.) , с което е оставено в сила решение № 2254 от 10.03.2022 г., постановено по адм. дело № 12427/2021 г. по описа на Върховния административен съд, Шесто отделение, с което е отменено решението по т. 16.1 от протокол № 38 от 10.11.2021 г. от заседанието на Прокурорската колегия на Висшия съдебен съвет, с което на основание чл. 314, ал. 4 от ЗСВ, е потвърдено наложеното със заповед № 962/23.09.2021 г. на административния ръководител на Окръжна прокуратура – Варна дисциплинарно наказание по чл. 308, ал. 1, т. 1 от ЗСВ - „забележка“ на Стоян Загоров – прокурор в Окръжна прокуратура - Варна.  Решенията да се приложат към кадровото дело на прокурора.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“  КЪМ
ПРОКУРОРСКАТА КОЛЕГИЯ НА ВСС: /П/

СВЕТЛАНА БОШНАКОВА